สวัสดีดีค่ะคุณ พอดีอยากจะทราบว่า คลอดลูกแล้วประจำเดือนไม่มาเลยจนลูกได้ 2ขวบ แล้วประจำเดือนมา ผิดปกติ ประจำเดือนมานานได้ ประมาณ1 เดือนแล้ว 2อาทิตย์แรกมาแบบปกติ หลังจากนั้นก็เริ่มมาน้อย มาทุกวัน แล้วก็หายไปประมาณ 2 วัน ก็กลับมาอีก ตอนนี้กังวลมากค่ะ ส่วนตัวตอนนี้ ฝังเข็ม ยาคุมค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหลังการคลอดบุตรมาถึง 2 ปีแล้ว ถ้าไม่มีความผิดปกติใดๆของมดลูกหรือรังไข่ ประจำเดือนควรจะกลับมาเป็นปกติแล้วการที่ประจำเดือนมาติดต่อกันเกิน 7 วันนั้น อาจมีสาเหตุที่เป็นโรคต่างๆเช่น เนื้องอกมดลูก เนื้องอกที่ปากมดลูก การติดเชื้อในช่องคลอดหรือปากมดลูก เนื้องอกรังไข่ชนิดสร้างฮอร์โมน ภาวะเลือดออกง่ายหยุดยาก ส่วนผลข้างเคียงจากการฝังยานั้นเกิดได้ อาจทำให้ประจำมาไม่สม่ำเสมอ แต่ไม่ควรถึงขั้นทำให้เลือดออกติดต่อกันเป็นเดือนดังกล่าวมาควรไปพบแพทย์เพื่อหาสาเหตุที่แน่นอนต่อไป ในเบื้องต้นควรงดการมีเพศสัมพันธ์ถ้ามีเลือดออกมาก ไม่ซื้อยาปรับฮอร์โมนใดๆมาใช้เอง